# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. augusztus 27-i rendkívüli ülésére)

## TÁRGY: KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA TELJES ELJÁRÁS KERETÉBEN

Kiskőrös város Képviselő-testülete a 147/2019. és a 43/2020. számú határozatával kezdeményezte a Kiskőrös Város Településszerkezeti Tervének és Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosítását. A településrendezési terv módosítása teljes eljárás keretében lefolytatásra került, Kiskőrös Város Polgármestere valamennyi módosítási javaslat elfogadásával a partnerségi egyeztetést és véleményezési szakaszt a 9/2021. (II. 01.) számú határozatával lezárta.

A véleményezési eljárás lezárása után a dokumentáció végső szakmai véleményezés céljából megküldésre került az állami főépítészi hatáskörében eljáró Bács-Kiskun Megyei Kormányhivatal Állami Főépítészi Iroda részére.

A Bács-Kiskun Megyei Kormányhivatal Állami Főépítészi Iroda BK/AFI/38-3/2021. számú záró szakmai véleménye – „az 1691 és az 1692 hrsz-ú ingatlanok Gksz 1.4 építési övezetbe sorolása” módosítási pont kivételével - egyetértő, a módosítást jogszerűnek ítélte meg és javasolja annak elfogadását.

Kiskőrös Város Polgármestere az állami főépítész záró véleménye alapján a 32/2021. (III.26.) számú határozatával Kiskőrös Településszerkezeti Tervét módosította, egyidejűleg Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet Kiskőrös Város Önkormányzata Képviselő-testületének 4/2021. (III. 26.) önkormányzati rendeletével módosult.

Az 1691 és 1692 hrsz-ú ingatlanok az ingatlan-nyilvántartás szerint borszőlő termőhelyi kataszterben szerepeltek. Tekintettel arra, hogy ezen ingatlanokon már évek óta nem történik szőlő művelés az ingatlanok tulajdonosa megindította a kataszterből történő kivonást.

„Az 1691 és az 1692 hrsz-ú ingatlanok Gksz 1.4 építési övezetbe sorolása”, mint településrendezési eszköz módosítása a kataszteri kivonást követően hagyható jóvá.

A fentiekben nevesített végső szakmai vélemény megérkezéséig a kataszterből történő kivonás nem érkezett meg, ezért a teljes eljárás jóváhagyása, a rendelet módosítása e módosítási pont nélkül került elfogadásra.

A teljes eljárás részét képező „Az 1691 és az 1692 hrsz-ú ingatlanok Gksz 1.4 építési övezetbe sorolása” módosításához – borszőlő termőhelyi kataszterből történő kivonást követően – a Bács-Kiskun Megyei Kormányhivatal Állami Főépítészi Iroda a BK/AFI/38-7/2021. számú záró szakmai véleményével hozzájárult.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 9. § (1) alapján a hosszútávra szóló településszerkezeti tervet az önkormányzat a megállapításról szóló döntés mellékleteként fogadja el.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. augusztus 25.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület Kiskőrös Város Településszerkezeti Tervét jelen határozat 1. és 2. melléklete szerinti tartalommal módosítja.

**Felelős:** polgármester

**Határidő:** azonnal